b'\n_START_ARTICLE_\nTunip\n_START_SECTION_\nLokacija\n_START_PARAGRAPH_\nNatan\xc4\x8dna lokacija Tunipa ostaja nezanesljiva. Mesto bi lahko stalo ali v severni Feniciji (Helck 1973) ali v srednjem toku  Oronta. V tej regiji sta bili predlagani dve mogo\xc4\x8di lokaciji: Tell Hama v sodobnem mestu Hama (Astour 1977) in  Tell A\xc5\xa1arna severozahodno od Hame (Klengel 1995)) Vedno ve\xc4\x8d dokazov ka\xc5\xbee, da je istoveten z najdi\xc5\xa1\xc4\x8dem Tell A\xc5\xa1arna._NEWLINE_Najdi\xc5\xa1\xc4\x8de Tell A\xc5\xa1arna, znano tudi kot Tell Aharna, le\xc5\xbei ob Orontu v Siriji in ima povr\xc5\xa1ino 70 ha. Izkopavanja je opravila skupina kanadskih arheologov z Univerze Laval, Quebec, pod vodstvom Michela Fortina.'